“Paxtakor” va “Nasaf” jamoalari o‘rtasidagi O‘zbekiston Superkubogi uchrashuvini kim boshqarishi ma’lum bo‘ldi

Futbol bo‘yicha O‘zbekiston Superkubogi—2021 uchrashuvi 6-mart kuni Samarqandda bo‘lib o‘tadi.

Professional futbol ligasi (PFL) uchrashuvda faoliyat olib boradigan rasmiylar ro‘yxatini e’lon qildi.
Uchrashuvni Vadim Agishev boshchiligidagi hakamlar guruhi boshqarib boradi. Unga qanotlarda Ruslan Serazitdinov va Timur Gaynulin yordam beradi. Zaxira hakami vazifasini Rahimbek Karimov bajaradi. Uchrashuv nazoratchisi — Bobur Haydarov, komissar — Jahongir Rahmatullayev.
Eslatib o‘tamiz, “Paxtakor” va “Nasaf” jamoalari o‘rtasidagi uchrashuv 16:00 da start oladi.
O‘zbekiston Superkubogi—2021
6-mart, shanba

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!